Cuneiform Tablet BIN 4 28 (NBC 1727)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-i-mì-tí qí-bi-ma um-ma pu-šu-ke-en₆-ma ṭup-pu-kà ša šé-ep a-šur-DU₁₀ la-šu 1 GÚ AN.NA ša šé-ep a-šur-DU₁₀ DUMU ú-za-ri-a a-na i-tur₄-DINGIR ú-sà-ni-iq um-ma šu-ut-ma mì-ma la ta-qá-bi-a-am ù 10 ma-na la ta-qá-bi-am a-na-ku a-wi-lam ú-ul a-ga-mì-il₅ ù-ul la a-ga-mì-il₅ IGI a-šùr-i-mì-tí DUMU i-ku-pí-IŠTAR IGI e-me-me DUMU a-zu-ta-a AN.NA ú TÚG.ḪI-tù-kà i-na É.GAL-lim ur-du-nim-ma i-ba-ší-ú 1 ma-na.TA KÙ.BABBAR É kà-ri-im iš-tap-ku-ma 1.5 ma-na.TA i ni-kà-sí i-ša-ku-nu KÙ.BABBAR i-na ra-mì-ni-a áš-qúl ni-kà-sú a-na 4 ITU.KAM i-ša-sí-ú a-ta ma-la-kà ki-ma AN.NA-ku ma-du-ni-ma ù dam-qú-ni ša qí-a-pí-im ni-qí-ip a ší-a-tí AN.NA a-dí <big_gap> a ma-nim i-ir-ta-kà a-na ki-lá-li-ni li-tù-ra-ma um-ma a-ta-ma KÙ.BABBAR a-na pu-šu-ke-en₆ dí-in ù KÙ.BABBAR lu ša-áš-qí-il₅-šu